তিনিচুকীয়া জিলাৰ ৰূপাইচাইডিঙত আজি সন্ধিয়া দুই সন্দেহজনক আলফা (স্বাঃ)ৰ সদস্যই কৰা গুলীচালনাত দুজনকৈ লোক থিতাতে নিহত হয়।
উল্লেখযোগ্য যে আজি সন্ধিয়া প্ৰায় ৭.৩০ বজাত দুজন অচিনাক্ত ব্যক্তিয়ে মটৰচাইকেলেৰে আহি উদয় চাণ্ড আগৰৱালাৰ গেলামালৰ দোকানত উপস্থিত হৈ পিষ্টল উলিয়াই গুলী চালনাৰ কৰিবলৈ ধৰে। আৰু গুলী চালনাত দুজন লোক থিতাতে নিহত হয়।
ইয়াৰে গুলী চালনাত নিহত হোৱা এজনক আৰক্ষীয়ে জিৎ বাৰ্মা বুলি চিনাক্ত কৰিছে আৰু তেওঁ ব্যৱসায়ীক প্ৰতিষ্ঠানখনৰ কৰ্মচাৰী বুলি জানিব পৰা গৈছে। আনহাতে আনজন নিহতক বৰ্তমানলৈকে চিনাক্ত কৰিব পৰা হোৱা নাই।
ঘটনা সংঘটিত কৰাৰ লগে লগে ব্যৱসায়ীক প্ৰতিষ্ঠানখনৰ আন আন কৰ্মচাৰী সকলে গুলী চালনা সংঘটিত কৰা দুই যুৱকৰ মাজৰে ৰূপান্তৰ মৰাণ নামৰ এজন যুৱকক কৰায়ত্ত কৰিবলৈ সক্ষম হয়। পিছত ধৃত যুৱকজনক আৰক্ষীক চমজাই দিয়ে।
আনহাতে স্থানীয় একাংশ লোকে ঘটনা সংঘটিত হোৱা স্থানৰ পৰা মাত্ৰ কেইমিটাৰমানৰ দূৰত্বতে চি আৰ পি এফ আৰু সেনাবাহিনীৰ শিবিৰ থকাৰ পিছতো কেনেদৰে গুলী চালনাৰ ঘটনা সংঘটিত হ'বলৈ পালে বুলি প্ৰশ্ন উত্থাপন কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
